Piret Järvis

Piret Järvis-Milder (sündinud 6. veebruaril 1984 Tallinnas) on eesti muusik ja teleajakirjanik.

Piret Järvis-Milder on lõpetanud Tallinna 21. Keskkoolihttps://21k.ee/yldinfo/vilistlased/lend-53/. Seejärel õppis Concordia Rahvusvahelises Ülikoolis meedia ja suhtekorralduse erialal. Hiljem õppis Tartu Ülikoolis ajakirjandust ja kommunikatsioonihttps://eeter.err.ee/280955/pealtnagija-toimetaja-piret-jarvis-olen-meie-toimetuses-pohiline-pehmo.

Laulma hakkas kolmeaastaselt, hiljem õppis klaverit ja kitarri. Piret Järvis-Milder on üks kolmeliikmelise tüdrukutebändi Vanilla Ninja liikmeid, kus mängib kitarri ja laulab ning mille koosseisus esindas 2005. aastal Eurovisioonil Šveitsi.

Ta kirjutab ka laule. Vanilla Ninja läbimurdehiti "Club Kung Fu" sõnad ning paljud teised Vanilla Ninja lood on tema kirjutatud.

2002. aastal juhtis ta TV3 saateid "Suve Fizz" ja "Meeletu maailm". 2004. aasta sügisest pühendus ta ainult muusikale, kuid hakkas juba 2005. aasta sügisel juhtima telesaadet "Malaisia". Hiljem töötas ta MTV Eesti saatejuhina. 

2011. aastast töötab ta Eesti Televisiooni saatejuhi ja toimetajana. Teiste seas on ta juhtinud ja toimetanud selliseid saateid nagu "Pealtnägija" , "Eesti Laul", "Terevisioon", "TeadusEST".

Isiklikku

3. augustil 2017 abiellus ta Gruusias Egert Milderiga.Gruusias abiellunud Piret Järvis-Milder peab teise peo Eestis, Õhtuleht, 14. august 2017. Augustis 2020 sündis neile tütar, märtsis 2023 poeg.https://elu24.postimees.ee/7744584/klops-meil-on-uus-mees-majas-piret-jarvis-milder-jagas-esimest-pilti-pisipojast

Viited

Kategooria:Eesti lauljad
Kategooria:Eesti teleajakirjanikud
Kategooria:Eesti kitarristid
Kategooria:Vanilla Ninja
Kategooria:Sündinud 1984